อยู่เหนือกฎหมาย
มีผู้ประกอบการขนส่งรายหนึ่ง เขียนมาร้องเรียนอยากให้หน่วยงานเกี่ยวข้องตรวจสอบเกี่ยวกับการกระทำของบริษัทใหญ่ที่ใช้รถบรรทุกขนส่งสินค้ามีอิทธิพลอยู่เหนือกฎหมาย,บอกว่าอึดอัดมาก ไม่กล้าจะร้องเรียน กลัวอิทธิพลมืด แต่ว่าจำเป็นต้องเขียนมา เพราะลำบากมาก ถูกคู่แข่งและผู้มีอิทธิพลเอาเปรียบ,เรื่องมีอยู่ว่า บริษัทหนึ่งมี รถบรรทุกวิ่งบรรทุกเศษไม้ยูคาฯ เข้าโรงงานเพื่อผลิตสิ่งของออกมาขาย โดยบริษัทนี้ได้ข่าวว่ามีนายตำรวจระดับใหญ่มีส่วนเกี่ยวข้องด้วย,เวลาที่รถบรรทุกของบริษัทวิ่งบนถนนหนทางไม่เคยคลุมผ้า เศษไม้ยูคาฯจะตกเรี่ยราด ปลิวใส่รถคันอื่นบ้าง ไปที่ไหนก็เจอ เพราะรถของบริษัทนี้วิ่งทั่วประเทศ,แต่ไม่เคยถูกจับเป็นข่าว,คนร้องบอกว่า เป็นคนรับจ้างขับรถบรรทุกแกลบบ้าง บรรทุกดินบ้าง แต่ทำตามกฎหมายทุกครั้งก็ยังถูกจับบ่อย ก็เลยไปถามตำรวจว่า ทำไมไม่จับรถของบริษัทนี้บ้าง,จึงได้ความว่า พอตำรวจจะไปจับออกใบสั่ง จะมีโทรศัพท์ลึกลับโทร.มาขอเคลียร์ อ้างเป็นของรถนาย พออ้างชื่อนาย ตำรวจก็ไม่กล้า เพราะรู้ว่ากำลังเป็นใหญ่เป็นโต ไม่กล้างัด กลัวโดนย้าย,บางคันหนักกว่านั้น ตำรวจเล่าว่าเป็นรถ สวมทะเบียน เอามาวิ่งขนของ วิ่งบรรทุกของ ตรวจเจอหลายครั้ง ก็มีโทรศัพท์มาขอทุกครั้ง,ที่สำคัญช่วงเทศกาลสงกรานต์ ปีใหม่ ผู้ประกอบการบอกว่า ได้รับหนังสือขอความร่วมมือจากตำรวจให้หยุดวิ่ง รถทุกคันหยุดวิ่งทุกครั้ง เพราะรถใหญ่ขึ้นเขา ขึ้นเนินช้า ทำให้รถติด,แต่บริษัทนี้ ไม่เคยหยุดวิ่งเลย ไม่สนใจว่าชาวบ้านจะรถติด จะลำบากไหม จนล่าสุด สำนักงานตำรวจแห่งชาติได้ออกกฎหมายบังคับให้หยุดวิ่งช่วงเทศกาล จึงเห็นว่ารถของบริษัทนี้ยอมหยุดวิ่ง,ต้องออกเป็นกฎเหล็กถึงยอมหยุด,นี่ถ้าไม่ออกเป็นกฎหมายบังคับ ก็คงทำอะไรบริษัทนี้ไม่ได้ เพราะรู้ๆกันอยู่ ตำรวจไม่กล้าจับ,คนร้องบอกอีกว่า ทุกวันนี้เห็นข่าวนายตำรวจที่ออกข่าวจับกุมคดีในทีวี แทบอยากจะปิดข่าวหนี เบื้องหน้าตำรวจไล่จับกุมคนอื่น แต่บริษัทที่ตำรวจมีส่วนเกี่ยวข้องกลับไม่ทำตามกฎหมาย ไม่กล้าจับกุม,แถมเวลาถูกจับให้ลูกน้องโทร.เคลียร์ตำรวจอีก,แบบนี้ต่อให้จะไปจับใคร ก็ไม่มีใครเชื่อถือหรอก,ตัวเองยังไม่เคารพกฎหมายเลย.,เพลิงพยัคฆ์,pluengpayak@thairath.co.th, 
มีผู้ประกอบการขนส่งรายหนึ่ง เขียนมาร้องเรียนอยากให้หน่วยงานเกี่ยวข้องตรวจสอบเกี่ยวกับการกระทำของบริษัทใหญ่ 
ร้องเรียน,อิทธิพลมืด,รถบรรทุก,เลขที่1 วิภาวดีฯ,เพลิงพยัคฆ์